KIATฟรีโฟลตต่ำปันผลเพิ่ม
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — KIAT ยอมรับสภาพหุ้นฟรีโฟลตเหลือน้อย แย้มปันผลครึ่งปีหลังจ่ายมากกว่า 0.25 บาท ปีหน้าลุยทำโลจิสติกส์ลดเสี่ยง 
นายเกียรติชัย มนต์เสรีนุสรณ์ กรรมการผู้จัดการ บริษัท เกียรติธนาขนส่ง (KIAT) เปิดเผยว่า บริษัทยังไม่ต้องแก้ปัญหาสภาพคล่องของหุ้นต่ำ (ฟรีโฟลต) ผู้ถือหุ้นรายเล็กอาจจะลดลงบ้าง เพราะมีนักลงทุนรายใหญ่ คือ นพ.พงศ์ศักดิ์ ธรรมธัชอารี ได้เข้ามาซื้อหุ้นจนถือในสัดส่วน 16% ขณะที่ครอบครัว “มนต์เสรีนุสรณ์” ถือรวมกันกว่า 70% 
“ผมก็ไม่รู้ว่าต้องทำอะไร เพราะที่ผ่านมาตลาดหลักทรัพย์ไม่เคยสอบถามเรื่องฟรีโฟลต คนในครอบครัวของผมก็ไม่มีใครขายหุ้นออกมาเลยนับตั้งแต่บริษัทเข้าตลาดหุ้น” นายเกียรติชัย กล่าว
สำหรับ นพ.พงศ์ศักดิ์ เริ่มเข้ามาเก็บหุ้นในตลาดจนถึง 5% ก็มีโทร.มาสอบถามว่าขออนุญาตถือหุ้น KIAT เพิ่ม แต่ไม่ต้องการเป็นกรรมการหรือเข้ามาบริหาร ต้องการเพียงการลงทุนระยะยาวเท่านั้น
นายเกียรติชัย กล่าวว่า ปี 2554 คาดว่าทั้งรายได้และกำไรสุทธิจะเติบโตขึ้นประมาณ 1015% จากที่คาดว่าปีนี้จะมีรายได้จำนวน 800 ล้านบาท ซึ่งโตจากปีก่อนถึง 30% เนื่องจากอัตราการขยายตัวเศรษฐกิจ (จีดีพี) ปีหน้าที่มีแนวโน้มชะลอตัวลง
ขณะเดียวกัน ปีหน้าบริษัทจะเริ่มทดลองขยายธุรกิจไปโลจิสติกส์ที่บริหารขนส่งสินค้าทุกประเภท เช่น อิเล็กทรอนิกส์ ยานยนต์ จากปัจจุบันขนส่งสินค้าประเภทสารเคมี เพื่อลดความเสี่ยงการขนส่งสินค้าประเภทเดียว หรือเพียงรายใหญ่รายเดียว ซึ่งหลายฝ่ายอาจจะมองว่าอัตรากำไรขั้นต้น (มาร์จิน) ธุรกิจนี้น้อย แต่ปกติการทำธุรกิจใดบริษัทมองว่าควรมีมาร์จินไม่ต่ำกว่า 2030% เพราะบริษัทจะต้องมีกลยุทธ์บริหารต้นทุน
“ตอนนี้บริษัทมีรายได้จากธุรกิจโลจิสติกส์เดือนละ 45 แสนบาท แต่ปีหน้าคาดว่าจะเพิ่มเป็นเดือนละ 1 ล้านบาทได้ ” นายเกียรติชัย กล่าว
อย่างไรก็ดี คาดว่าจะจ่ายปันผลงวดครึ่งปีหลังของผลประกอบการปี 2553 ไม่น้อยกว่าครึ่งแรกที่จ่ายในอัตรา 0.25 บาทต่อหุ้น และรวมทั้งปีไม่น่าจะน้อยกว่าปีที่แล้วที่จ่ายไป 0.45 บาท ประกอบกับบริษัทยังอยู่ระหว่างการยื่นซองประมูลขนส่งสินค้าให้บริษัท ปตท. (PTT) ปีละ 120130 ล้านบาท เป็นระยะเวลา 10 ปี คาดว่าจะทราบผลช่วงเดือน ม.ค.นี้ อย่างไรก็ตาม ที่ผ่านมาเราก็มีการขนส่งสินค้าและทำตามข้อกำหนดของ ปตท.ทุกอย่าง แต่การที่จะได้งานใหม่เพิ่มเติมอีกหรือไม่เป็นเรื่องที่ยากจะคาดเดา